П Р О Т О К О Л   № 16
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 06.10.2020 г.

Днес, 06.10.2020 г. /вторник/ от 11.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 

ЧЛЕНОВЕ:  Калина Чапкънова - отсъства
   Евгени Диков

На заседанието присъстват: експертният сътрудник на комисията Светла Кирилова – старши експерт-съдебна администрация, Стефка Тодорова – старши експерт-съдебна администрация – отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение от главния прокурор за увеличаване щатната численост на съдебните служители в Националната следствена служба. /вх. № ВСС-9901/30.09.2020 г./

Комисия „Съдебна администрация" предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. РАЗКРИВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „младши експерт“ в отдел 05 „Аналитично-методически“, в Националната следствена служба.
МОТИВИ: Към настоящия момент в щата на НСлС са утвърдени 60 щ.бр. за следователи и 77 – за съдебни служители, което прави съотношение 1,28, близо до средното 1,29.
Дейността на отдел 05 „Аналитично-методически“ е свързана с оказване на методическа помощ на следователите в ОСлО, изготвяне на доклади, анализи и становища. 
В резултат на структурни промени през м. юли 2020 г. в отдела са утвърдени 8 щ. бр. за следователи, а за съдебни служители – 3 щ. бр., като този брой се оказва недостатъчен за извършваната дейност, поради което е необходимо разкриване на още една щ. бр.
Увеличението на щатната численост на съдебните служители ще бъде финансово обезпечено за сметка на утвърдения бюджет на ПРБ за 2020 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 07.10.2020 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА